Guna Lidzjao

Guna Lidzjao (; dzimusi  Šidzjadžuanā, Hebei) ir Ķīnas vieglatlēte, startē lodes grūšanas sacensībās, 2020. gada olimpisko spēļu uzvarētāja un divkārtēja pasaules čempione. Kopā Pasaules čempionātos izcīnījusi astoņas medaļas.

 Karjera 
Pašmāju 2008. gada olimpiskajās spēlēs Pekinā viņa palika 5. vietā. 2009. gada Pasaules čempionātā viņa izcīnīja bronzas medaļu. 2012. gada olimpiskajās spēlēs Guna Lidzjao uzrādīja ceturto rezultātu, tomēr, pateicoties tam, ka labāko rezultātu uzrādījušās Nadzejas Astapčukas no Baltkrievijas dopinga tests deva pozitīvu rezultātu, Ķīnas sportiste ieguva bronzas medaļu. Vēlāk tika diskvalificēta arī Krievijas sportiste Jevgēņija Kolodko, kas bija ieguusi sudraba medaļu, un Guna Lidzjao pacēlās uz otro pozīciju.

Viņa uzvarēja 2017. gada Pasaules čempionātā Londonā, bet 2019. gada čempionātā, kas norisinājās Kataras galvaspilsētā Dohā, kļuva par divkārtēju pasaules čempioni.

2020. gada olimpiskajās spēlēs, kas notika 2021. gadā Tokijā, Guna Lidzjao izcīnīja zeltu ar personisko rekordu 20,58 m, tuvāko sekotāju apsteidzot par 79 centimetriem.

2022. gada Pasaules čempionātā viņa ieņēma otro vietu ar rezultātu 20,39 m, bet 2023. gada Pasaules čempionātā izcīnīja bronzas medaļu, kas bija viņas astotā medaļa astoņos Pasaules čempionātos, kas ir rekords starp vieglatlētiem, apsteidzot Kenijas gargabalnieku Ezekielu Kemboi.

 Atsauces 

 Ārējās saites 

Kategorija:1989. gadā dzimušie
Kategorija:Hebei dzimušie
Kategorija:Ķīnas vieglatlētes
Kategorija:Lodes grūdēji
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Ķīnas olimpiskie zelta medaļnieki
Kategorija:Ķīnas olimpiskie sudraba medaļnieki
Kategorija:Ķīnas olimpiskie bronzas medaļnieki
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā
Kategorija:Olimpiskie bronzas medaļnieki vieglatlētikā
Kategorija:2024. gada vasaras olimpisko spēļu dalībnieki